נסיך החלומות (שיר)

נסיך החלומות (ידוע גם בשם ולנטינו) הוא שיר שכתבה שמרית אור, הלחין ועיבד קובי אשרת ובוצע על ידי גלי עטרי. השיר יצא לאור בשנת 1978.

רקע
השיר נכתב אודות רודולף ולנטינו, שחקן קולנוע איטלקי, שהלך לעולמו ב-23 באוגוסט 1926, שיחק פעמים רבות בתפקיד המאהב, והפך למושא תשוקה של נשים רבות. לאחר שהזמרת אילנית נבחרה לייצג את ישראל באירוויזיון 1977, הוצעו לה מספר שירים, ובהם "נסיך החלומות", אך השיר נפסל בידי ועדה של רשות השידור, בטענה שהוא "לועזי מדי", ובמקומו נבחר השיר "אהבה היא שיר לשניים".

"נסיך החלומות" הוצע לאחר מכן לגלי עטרי, שביצעה אותו בפסטיבל הזמר והפזמון 1978. השיר הגיע למקום השלישי, כשלמקום הראשון באותה תחרות הגיע השיר "אבניבי" בביצועם של יזהר כהן ולהקת אלפא ביתא, שייצג את ישראל באירוויזיון 1978.

במצעד הפזמונים העברי השנתי של גלי צה"ל דורג השיר במקום החמישי, ובמצעד השנתי של רשת ג' דורג במקום השישי.

לשיר בוצעו גרסאות כיסוי ובהם של ירדנה ארזי.

קישורים חיצוניים

הערות שוליים

שירי 1978
שירי גלי עטרי
שירי פסטיבל הזמר והפזמון 1978
שירים בעברית
שירים שנכתבו על ידי שמרית אור
שירים שהולחנו על ידי קובי אשרת
שירים על נסיכים
שירים על שחקנים